கேள்வி: புளோரோ ஆல்ககால் பற்றி தகவல் சொல்.
பதில்: புளோரோ ஆல்ககால்கள் (''Fluoroalcohols'') என்பவை ஓர் ஆல்ககால் வேதி வினைக்குழு குறைந்த பட்சம் ஒரு குளோரின் - புளோரின் பிணைப்பும் கொண்ட கரிம வேதியியல் சேர்மங்களைக் குறிக்கும். கரிம புளோரின் சேர்மங்களாக வகைப்படுத்தப்படும் இவை தனித்துவமான கரைப்பான் பண்புகளைப் பெற்றிருக்கும். பெர்புளோரோ ஆல்ககால்கள் பெரும்பாலான முதன்மை மற்றும் இரண்டாம் நிலை பெர்புளோரோ ஆல்ககால்கள் நிலைப்புத்தன்மை அற்றவையாகும். உதாரணமாக முப்புளோரோமெத்தனால் ஐதரசன் புளோரைடு இழந்து கார்பனைல் புளோரைடு உருவாக்குகிறது. இந்த வினை மீளக்கூடிய ஒரு மீள்வினையாகும். ::CF3OH -> COF2 + HF நோனாபுளோரோ-டெர்ட்-பியூட்டைல் ஆல்ககால் ((CF3)3COH), பெண்டாபுளோரோபீனால் (C6F5OH) உள்ளிட்ட ஆல்ககால்கள் நிலைப்புத்தன்மை கொண்ட பெர்புளோரினேற்ற ஆல்ககால்களாகும். பகுதியளவு புளோரினேற்ற ஆல்ககால்கள் பல பகுதியளவு புளோரினேற்ற ஆல்ககால்கள் அறியப்படுகின்றன. இவை பயன்படுத்தக்கூடிய நிலைப்புத்தன்மையையும் கொண்டுள்ளன. முப்புளோரோயெத்தனால் மற்றும் அறுபுளோரோ ஐசோபுரோப்பனால் ஆகியவை ஆராய்ச்சியில் கரைப்பான்களாகப் பயன்படுத்தப்படுகின்றன. புளோரோடெலோமர் ஆல்ககால்கள் பெர்புளோரோகார்பாக்சிலிக் அமிலங்கள் தயாரிப்பதற்கான முன்னோடி சேர்மங்களாகும். அணுக்கரு காந்த உடனிசைவு நிறமாலையியலில் பிர்க்கலின் ஆல்ககால் ஒரு நாற்தொகுதி மைய நகர்த்தி வினையாக்கியாகப் பயன்படுத்தப்படுகிறது.